Sarothrogastra

Se systematisk inndeling

Sarothrogastra er en slekt av biller som hører til underfamilien sagbukker (Prioninae) i familien trebukker (Cerambycidae).

 Utseende 
Store (35-60 millimeter), brunlige trebukker. Antennene er tynne, omtrent så lange som kroppen hos hannene, kortere hos hunnene. Hodet er forholdsvis lite, kjevene ikke forstørrede. Pronotum er trapesformet med piggete ytterkanter. Dekkvingene er gulbrune, nesten parallellsidige (litt buede ytterkanter) med avrundede "skuldre", overflaten er kraftig punktert og læraktig. Beina er lange og tynne, lår og legger med små, skarpe pigger.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten lever i Vest-Afrika, innenfor et relativt begrenset område innerst i Guineabukta.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Macrotomina Thomson, 1860
 Slekten Sarothrogastra Karsch, 1881 
 Sarothrogaster edulis Karsch, 1881 - São Tomé
 Sarothrogaster feai Lameere, 1912 - Ekvatorial-Guinea
 Sarothrogaster leonardi Lameere, 1912 - Príncipe
 Sarothrogaster whitei Lameere, 1903 - Nigeria, Gabon og Benin

 Kilder 
 Liste over artene i Macrotomina
 Prioninae of the World - Macrotomini 

 Eksterne lenker 

 Coleoptera-Atlas.com - Sarothrogastra. Med bilder av noen av artene 

Kategori:Prioninae
Kategori:Dyr formelt beskrevet i 1881
Kategori:Dyr formelt beskrevet av Ferdinand Karsch